DA Den Europæiske Unions Tidende C 71/34

Regionsudvalgets udtalelse om Forslag til Europa-Parlamentets og Rådets afgørelse oprettelse af programmet »Aktive unge« for perioden 2007-2013

(2005/C 71/09)

REGIONSUDVALGET HAR -

under henvisning til forslag til Europa-Parlamentets og Rådets afgørelse »Oprettelse af programmet »Aktive unge« for perioden 2007-2013« (KOM(2004) 471endelig – 2004/0152 (COD)),

under henvisning til Kommissionens beslutning af 14. juli 2004 om i henhold til EF-traktatens artikel 265, stk. 1, og artikel 149 at anmode om en udtalelse,

under henvisning til formandens beslutning af 27. januar 2004 om at henvise det forberedende arbejde til Underudvalget for Kultur og Uddannelse,

under henvisning til sin udtalelse om »En Europæisk Volontørtjenesteordning for Unge« (CdR 191/1996 fin) (1),

under henvisning til sin udtalelse om »En Europæisk Volontørtjenesteordning for Unge« (2) (CdR 86/1997 fin),

under henvisning til sin udtalelse om Forslag til Europa-Parlamentets og Rådets afgørelse om iværksættelse af anden fase af Fællesskabets handlingsprogram for almen uddannelse - Socrates; Forslag til Rådets afgørelse om iværksættelse af anden fase af Fællesskabets handlingsprogram inden for erhvervsuddannelse - Leonardo da Vinci; Forslag til Europa-Parlamentets og Rådets afgørelse om iværksættelse af et fællesskabshandlingsprogram for ungdomsanliggender - Ungdom for Europa (3), (CdR 226/1998 fin),

under henvisning til sine udtalelser om opfølgning af hvidbogen »Et nyt afsæt for europæisk ungdom« - Forslag til fælles målsætninger for inddragelse og orientering af de unge i henhold til Rådets resolution af 27. juni 2002 om rammerne for det europæiske samarbejde på ungdomsområdet (4) (CdR 309/2003 fin),

under henvisning til udtalelse om Kommissionens hvidbog »Et nyt afsæt for europæisk ungdom« (5) (CdR 389/2001 fin),

under henvisning til udtalelse om en samlet ramme for større gennemsigtighed i kvalifikationer og kompetencer (Europass) (6) (CdR 307/2003 fin),

under henvisning til samlet udtalelse om »Opfølgning på hvidbogen om et nyt afsæt for europæisk ungdom« – Forslag til fælles målsætninger for volontøraktiviteter blandt unge og Forslag til fælles målsætninger for »større forståelse af og viden om unge« (7) (CdR 192/2004 fin),

under henvisning til Europa-Parlamentets og Rådets afgørelse nr. 1031/2000/EF af 13. april 2000 om oprettelse af EF-handlingsprogrammet for unge (8),

under henvisning til Europa-Parlamentets og Rådets afgørelse nr. 790/2004/EF af 21. april 2004 om et EF-handlingsprogram til fremme af organer, der er aktive på europæisk plan på ungdomsområdet (9),

under henvisning til resolution vedtaget af Rådet og repræsentanterne for medlemsstaternes regeringer, forsamlet i Rådet den 27. juni 2002 om rammerne for det europæiske samarbejde på ungdomsområdet (10),

under henvisning til meddelelse fra Kommissionen til Rådet »Opfølgning af hvidbogen »Et nyt afsæt for europæisk ungdom« – Forslag til fælles målsætninger for inddragelse og orientering af de unge i henhold til Rådets resolution af 27. juni 2002 om rammerne for det europæiske samarbejde på ungdomsområdet« (KOM(2003) 184 endelig),

under henvisning til Rådets resolution af 25. november 2003 om fælles målsætninger for inddragelse og orientering af unge mennesker (11),

under henvisning til resolutioner vedtaget af Rådet og af ministrene for ungdomsspørgsmål, forsamlet i Rådet, om unges medbestemmelse, (12) den informelle uddannelsesdimension ved sportsaktiviteter i Det Europæiske Fællesskabs ungdomsprogrammer, (13) social inddragelse af unge (14) og fremme af unges initiativ, iværksætterånd og kreativitet (15),

under henvisning til meddelelse fra Kommissionen til Rådet og Europa-Parlamentet »Europæisk volontørtjeneste for unge« (KOM(96) 610 endelig – 96/0318 (COD)),

under henvisning til Europa-Parlamentets og Rådets henstilling af 10. juli 2001 om mobilitet i Det Europæiske Fællesskab for studerende, personer under erhvervsuddannelse, volontører, undervisere og erhvervslærere (16),

under henvisning til beretning fra Kommissionen »Midtvejsevaluering af programmet Ungdom 2000-2006 (for perioden 2000-2003)« (KOM(2004) 158 endelig),

under henvisning til hvidbogen »Nye styreformer i EU« (KOM(2001) 428 endelig),

under henvisning til EF-traktatens artikel 13 og artikel 149 i Traktaten om Den Europæiske Union,

under henvisning til forslag til Regionsudvalgets udtalelse (CdR 270/2004 rev. 1), som blev vedtaget af Underudvalget for Kultur og Uddannelse den 22. september 2004 med Alvaro Ancisi, medlem af Ravennas byråd (I/PPE), som ordfører -

på sin 57. plenarforsamling den 17.-18. november 2004, mødet den 17. november, vedtaget følgende udtalelse:

1. Regionsudvalgets synspunkter

REGIONSUDVALGET

1.1. ønsker indledningsvis at bemærke, at fremme af unionsborgerskab og integration af unge i samfundet hører til Regionsudvalgets politiske prioriteringer, at det er på lokalt og regionalt plan de unge konkret udøver aktivt medborgerskab, og at forslaget har forbindelse til EDUC-underudvalgets prioriteringer (punkt 1.2 i underudvalgets arbejdsprogram for 2004);

1.2. er bevidst om, at aktivt medborgerskab blandt unge og bevidsthed om et europæisk tilhørsforhold, udvikling af solidaritetsfølelse og gensidig forståelse spiller en nøglerolle for fred og den sociale samhørighed i EU;

1.3. bifalder de fem målsætninger, som Kommissionen har indkredset, især styrkelse af aktionerne »Ungdom for Europa« og »Europæisk volontørtjeneste«, da disse områder har indvirkning og multiplikatoreffekt også på de nationale ungdomspolitikker;

1.4. værdsætter især aktionen »Unge for verden«, som udvider mulighederne for udveksling og volontørtjenester til at omfatte nabolandene i det udvidede EU, og fjerde og femte aktion, da de indkredser systemer til støtte for samarbejde mellem aktørerne, civilsamfundets organisationer, myndigheder og politikere, som beskæftiger sig med unge;

1.5. finder det rigtigt, at der tages hensyn til demografiske, økonomiske og socio-kulturelle ændringer, og at programmets målgruppe ændres ved at udvide støttemodtagernes aldersgruppe fra 13 til 30 år i stedet for fra 15 til 25;

1.6. udtrykker tilfredshed med, at man anvender den åbne koordinationsmetode og komplementaritetsprincippet, således at EU-politikker supplerer nationale politikker på ungdomsområdet, dog under forudsætning af, at denne metode inddrager de lokale og regionale myndigheder fuldt ud og udnytter deres afgørende indflydelse, så programmet bliver vellykket og subsidiaritets-, nærheds- og proportionalitetsprincippet efterleves;

1.7. er enigt i, at deltagerlandene bør træffe særlige foranstaltninger for at fjerne hindringer for programdeltagernes mobilitet og vedtage passende instrumenter på nationalt plan eller på EU-plan med henblik på anerkendelse af volontørarbejdet og den ikke-formelle og uformelle uddannelse, som de unge, der deltager i programmets aktiviteter, opnår, samt supplere programmet for unge med andre EU-aktioner;

1.8 understreger, at der skal tages hensyn til særlige omstændigheder i de enkelte medlemsstater i forbindelse med gennemførelsen af programmet. Der bør åbnes mulighed for at tildele økonomiske midler til aktiviteter, der naturligt hører under kommunerne, ligesom det skal være muligt at støtte allerede afprøvede og eksisterende lokale aktiviteter;

1.9 tager til efterretning, at det i indledningen og i bilagene til teksten i forslaget til afgørelse fastsættes, at der finansieres partnerskaber med regionale og lokale enheder med det formål at udvikle projekter, som på sigt kan kombinere forskellige foranstaltninger under programmet, og at finansieringen går til projekter og samordningsaktiviteter; det noteres endvidere, at der gives mulighed for partnerskaber med lokale og regionale enheder til aktionslinjen vedrørende aktørerne med tjenester til unge og til støttesystemer. Det bemærkes imidlertid, at disse tilsagn ikke gennemføres klart i teksten til forslaget til afgørelse.

2. Regionsudvalgets henstillinger

Regionsudvalget henstiller følgende:

a) Der bør indkredses nye instrumenter til at forenkle og gøre programmet mere fleksibelt, procedurerne gennemskuelige og informationerne tilgængelige og tæt på brugerne, og også findes muligheder for større decentralisering af strukturer;

b) For at sikre, at programmet virkelig bliver vellykket, bør man i højere grad udnytte den rolle, det regionale og lokale niveau spiller, da det er her de unges evne til aktivt medborgerskab, deltagelse i det civile og politiske liv og volontørtjeneste og solidaritet kommer til udtryk;

c) Det er på det regionale og lokale plan, at det er muligt at sikre en effektiv udbredelse af information om programmet, også til de vanskeligst stillede unge, tilskynde til innovative initiativer, fremme væksten i ikke-statslige organisationer, som beskæftiger sig med unge, og deres kapacitet til at gennemføre projekter på EU-plan, eksperimentere med og udveksle god praksis;

d) Der er behov for vedvarende at overvåge de tre kritiske problemstillinger, som Kommissionen opstiller, og som tydeligt fremgår af midtvejsvurderingen af programmet: — i mange EU-lande er der ingen lovgivning, som beskytter og anerkender volontørarbejdes særlige kendetegn — der findes hindringer for støttemodtagernes mobilitet og deres retlige, sociale og sundhedsmæssige beskyttelse, især i partnerlande — der findes ingen egnede instrumenter på EU-plan og nationalt plan til anerkendelse af den ikke-formelle og uformelle uddannelse, som erhverves af de unge, der deltager i programmets aktioner;

(e) Det er vigtigt at støtte aktive ikke-statslige organisationer på europæisk plan og Det Europæiske Ungdomsforum, men lige så vigtigt er det at støtte nationale kontorer og oprette netværk mellem dem og tilbyde muligheder for de unges lokale initiativer og for små foreninger, som støtter EU-projekter på lokalt plan.

Anbefaling nr. 1

Artikel 3, stk. 5

Kommissionens forslag Regionsudvalgets ændringsforslag Under det generelle mål: »fremme det europæiske samarbejde inden for ungdomspolitik«: Under det generelle mål: »fremme det europæiske samarbejde inden for ungdomspolitik«, med særlig fokus på det regionale og lokale niveau:

Begrundelse

Ændringsforslaget tager hensyn til, at det er på det lokale plan, man kan udvikle god praksis for fremme af unges udøvelse af aktivt borgerskab ved at støtte deres inddragelse i det lokale samfundsliv, deres deltagelse i det repræsentative demokratis mekanismer og lære dem at deltage i det.

Anbefaling nr. 2

Artikel 8, stk. 2

Kommissionens forslag Regionsudvalgets ændringsforslag Kommissionen og deltagerlandene træffer passende foranstaltninger for at udvikle strukturer på europæisk, nationalt og i givet fald regionalt eller lokalt plan med henblik på at realisere programmets mål og udnytte programmets aktioner. Kommissionen og deltagerlandene træffer passende foranstaltninger for at udvikle strukturer på europæisk, nationalt og i givet fald regionalt eller lokalt plan med henblik på at realisere programmets mål og udnytte programmets aktioner.

Begrundelse

For at opnå programmets målsætninger, må der sikres udbredt adgang til oplysninger om, hvilke muligheder programmet tilbyder unge og aktører, som arbejder med de unge, sikre støtte til ikke-statslige organisationer på også regionalt og lokalt plan, og udbrede foranstaltninger, som støtter de unges initiativer.

Anbefaling nr. 3

Artikel 8, stk. 3

Kommissionens forslag Regionsudvalgets ændringsforslag Kommissionen og deltagerlandene træffer passende foranstaltninger for at fremme anerkendelse af ikke-formel og uformel uddannelse for unge, navnlig ved at tildele unge og ungdomsledere, som har deltaget direkte i en aktion under programmet, en attest eller et bevis af national eller europæisk karakter som anerkendelse, navnlig for den erfaring, støttemodtagerne har indhøstet. Kommissionen og deltagerlandene træffer passende foranstaltninger for at fremme anerkendelse af ikke-formel og uformel uddannelse for unge, navnlig ved at tildele unge og ungdomsledere, som har deltaget direkte i en aktion under programmet eller i en tilsvarende aktion, der er anerkendt på europæisk plan, en attest eller et bevis af national eller europæisk karakter som anerkendelse, navnlig for den erfaring, støttemodtagerne har indhøstet. Dette mål vil kunne styrkes ved at blive suppleret med andre af Fællesskabets aktionsområder i henhold til den efterfølgende artikel 11.

Begrundelse

For at nå målet om anerkendelse af ikke-formelle og uformelle kompetencer, som er opnået ved at deltage i volontørtjeneste og andre aktiviteter baseret på solidaritet, deltagelse og udveksling, bør de i henhold til artikel 11 gøres sammenhængende med andre af Fællesskabets aktionsområder vedrørende almen uddannelse, erhvervsuddannelse og kultur, i henhold til artikel 12 skabe sammenhæng med nationale politikker og instrumenter.

Anbefaling nr. 4

Artikel 8, stk. 6 b)

Kommissionens forslag Regionsudvalgets ændringsforslag 6 b) bis kan fastsætte, at de nationale kontorer kan decentralisere visse af deres opgaver til regionalt og lokalt plan

Begrundelse

Decentralisering af visse af de nationale kontorers funktioner til det regionale og lokale plan kan sikre at programmets støttemodtagere er tættere på og har lettere adgang. Det er især hensigtsmæssigt for at sikre rådgivning til de små ngo'er, der har brug for oplysning, støtte, udvælgelse og evaluering af projekterne og for at nå de vanskeligt stillede unge.

Anbefaling nr. 5

Artikel 12, stk. 1

Kommissionens forslag Ændringsforslag Deltagerlandene kan modtage et europæisk mærke for nationale og regionale aktioner, som svarer til dem, der er omhandlet i artikel 4. Deltagerlandene kan modtage et europæisk mærke for nationale, og regionale eller lokale aktioner, som svarer til dem, der er omhandlet i artikel 4.

Begrundelse

Det er først og fremmest på det lokale plan, de unge gør sig erfaringer med deltagelse i det demokratiske liv og med volontørtjeneste, og hvor der udvikles former for ikke-formel og uformel læring.

Anbefaling nr. 6

Artikel 4, stk. 4

Kommissionens forslag Ændringsforslag 4 – Ungdomsledere og støttesystemer Denne aktion tager sigte på at forbedre de unges støttestrukturer, bidrage til ungdomslederes arbejde, forbedre programmets kvalitet og fremme de unges samfundsengagement på europæisk plan gennem støtte til organer, der er aktive på europæisk plan på ungdomsområdet. 4 – Ungdomsledere og støttesystemer Denne aktion tager sigte på at forbedre de unges støttestrukturer, bidrage til ungdomslederes arbejde, forbedre programmets kvalitet og fremme de unges samfundsengagement på europæisk plan gennem støtte til organer, der er aktive på europæisk plan på ungdomsområdet;, og fremme partnerskaber med regionale og lokale enheder.

Begrundelse

For også i selve afgørelsen at nævne målet om fremme af partnerskaber med regionale og lokale enheder, som allerede er nævnt i bilagene med henvisning til aktion 4.

Bruxelles, den 17. november 2004 Peter STRAUB Formand for Regionsudvalget

(1) EFT C 42 af 10.2.1997, s. 1.

(2) EFT C 244 af 11.8.1997, s. 47 (KOM(96) 610 endelig - 96/0318 (COD)).

(3) EFT C 51 af 22.2.1999. s. 77 (KOM(98) 329 endelig, KOM(98) 330 endelig og KOM(98) 331 endelig).

(4) EFT C 22 af 24.1.2001, s. 7 (KOM(2003) 184 endelig).

(5) EFT C 373 af 2.12.1998, s. 20 (KOM(2001) 681 endelig).

(6) (KOM(2003) 796 endelig).

(7) (KOM(2004) 336 endelig) og (KOM(2004) 337 endelig).

(8) EFT L 117 af 18.5.2000, s. 1.

(9) EUT L 138 af 30.4.2004, s. 24.

(10) EFT C 168 af 13.7.2002, s. 2.

(11) EUT C 295 af 5.12.2003, s. 6.

(12) EFT C 42 af 17.2.1999, s. 1.

(13) EFT C 8 af 12.1.2000, s. 5.

(14) EFT C 374 af 28.12.2000, s. 5.

(15) EFT C 196 af 12.7.2001, s. 2.

(16) EFT C 613 af ... 2001.